Велигденче

Велигденче или обична медуница () — е вид на нискорастечко повеќегодишно тревно растение од семејството Boraginaceae. 

 Опис 
Растенијата од овој вид покажуваат редок феномен кај скриеносемените растенија. Королата ја менува бојата за време на цветањето. Цветовите се во разни бои, од розова на почетокот на цветањето до виолетова, сина и црвеникава, а се наоѓаат на врвот од стеблото и формираат еднострана метла. Цветовите се развиваат на врвот од стеблото, со црвено-виолетова боја (во зависност од возраста на цветот). Периодот на цветање е од март до мај. Листовите имаат повеќе или помалку карактеристични бели дамки.

Зелјесто растение и едно од првите кое цветаат на пролет. Коренот е косо разгранет и цилиндричен  ризом. Расте само или во грмушки, стеблото е високо до 30, листовите блиску до земјата се со петелка, а горните се  седечки. 

Велигденчето  обично расте во ливади, шуми, шумски чистини итн. Растението нема посебен мирис или вкус.

 Берба и преработка 
Листовите или целото растение во цут, без корени, се берат и сушат на топло, проветрено место во сенка. Сушеното растение се сечка и се складира во соодветна амбалажа.

 Медицинска употреба 
Велигденчето се користело уште од античко време како лековито растение за лекување на белодробни заболувања. Оваа употреба била поврзана и со таканаречената доктрина на потписи, долго користена во хербалната медицина (според оваа доктрина, изгледот на растението ги одредува неговите корисни својства, а бидејќи листовите од растението донекаде личат на човечки бели дробови, растението се користело за лекување на белодробни заболувања), и со вистинските лековити својства на растението ( содржи сапонини и танини, кои дејствуваат како експекторанси и омекнувачи за инфекции на мукозните мембрани). Во моментов,велигденчето не се користи во хербалната медицина, бидејќи постојат други, значително поефикасни растенија со слични ефекти.

 Распространетост 
Велигденчето расте речиси насекаде, распространето е низ цела Европа,  по ливади и шуми, најмногу му одговара влажно и длабоко земјиште. Се користи како лек за белодробни заболувања и кашлица. Корисен е и за чистење на крвта и нејзино зајакнување. Младите ластари се богати со витамини и можат да се јадат и како салата. При берење треба да останат недопрени најмалку 30% од растенијата. Велигденчето го има на Галичица.

 Наводи 

 Надворешни врски 

 Е-аптека - Велигденче 
 Kirka farma   
 Велигденче - лековити растенија 


Категорија:Статии со микроформати за вид
Категорија:Лековити растенија
Категорија:Ботанички таксони опишани од Карл Линеј
Категорија:Растенија опишани во 1753 година
Категорија:Флора на Македонија
Категорија:Флора на Европа